Predkladacia správa

Cieľom predkladanej informácie je informovať vládu SR o plnení úloh vyplývajúcich z Akčného plánu SR pre túto oblasť, ktoré  plnila  Národná riadiaca komisia na úrovni pracovných skupín. Predmetom boli úlohy v oblasti inštitucionálnych a legislatívnych zmien, v oblasti posilnenia profesie audítorov a účtovníkov ich kompetencií a odbornosti  v oblasti vzdelávania a tréningových procesov. Informácia obsahovala aj medzinárodné aktivity v oblasti účtovníctva a audítorstva, ktoré iniciovala Národná riadiaca komisia,  ako aj informácie o finančnom zabezpečení projektu. 
Úlohy sú plnené podľa časového harmonogramu. Na finančnom zabezpečení tohto projektu sa bude podieľať aj Svetová banka, ktorá pripravuje dohodu o poskytnutí grantu. Podpísanie dohody sa predpokladá začiatkom roku 2003.
Realizáciou projektu sa okrem už prijatého legislatívneho rámca vytvoria podmienky pre správnu aplikáciu medzinárodných účtovných a audítorských štandardov v praxi, zvýši sa profesionálna úroveň profesných pracovníkov usmerňujúcich a overujúcich transparentnosť účtovníctva, finančného výkazníctva a audítorstva .